
"Ez már lejárt lemez"

„Miért fizetnél olyan dolgokért, amiket ingyen is letölthetsz, vagy helyettesíthetsz? Ingyen filmek, zenék, játékok, programok és további érdekességek letöltésének tárhelye…”
Kutatásom célja, hogy bemutassa a generációs változások hatásait egy jól elhatárolt, a szabadidő eltöltésének megfelelő részterületen.
Korosztályi sajátosságunk a film, a sorozat, a zene, a közösségi oldalak expressz fokozaton való használata/élvezete. Egy nem reprezentatív felmérés eredményeképpen derült fény arra, hogy két óra közötti szünetben is lehet családi állapotot változtatni, esetleg „like-olhatunk” úgy egy fényképet, hogy még csak a szereplőket sem ismerjük.
Amíg, szüleink, nagyszüleink idejében, a mozi, mint kuriózum merült fel, addig a „technológia őrültjeinek” eme szolgáltatás igen ritkán merült fel kikapcsolódási lehetőségként.
Hiszen vegyük napjainkat, mikor már egy diákjegy ára – nem 3D-s filmre – 1.000,- Ft körül van. Az átlagembernek sajnos mérlegelni kell, hogy ez az 1.000,- Ft mi másra költhető még el, mikor egy felhasználónév és egy jelszó birtokában akár a modern TK-nak is megfelelő GigaByte-ban mérhető filmadatbázis áll rendelkezésünkre.
Tehát a filmletöltés tökéletesen megfelel a „szabadság gyermekeinek”: gyorsan, egyszerűen, azonnal, általában ingyen.
A dolgozat egy általános áttekintés, a saját kutatásom alapján felmerült, illetve általam legfontosabbnak tartott témára fókuszál.
A primer kutatás módszere: egyrészről kérdőíves megkérdezés, amelyet internetes portálokon teszem közzé- a téma mivoltából adódóan-, másrészt mélyinterjús beszélgetés egy főiskolai hallgatóval.
A „Z” generáció virtuális szabadidős tevékenységeinek bemutatására készült dolgozat pszichológiai, szociológiai, közgazdaságtani, történeti, jogi illetve pénzügyi területeken hidal át, sajátos interdiszciplináris határmezsgyét képviselve.



